Nuori nainen kertoo Facebookissa, että hänen kännykkänsä Helsingin rautatieasemalla varastanut mies ottaa puhelimella kuvia itsestään - ja ne ovat puhelimen oikean omistajan nähtävillä netissä.



Nainen kertoo Facebookissa, että hänen taskustaan puhelimen vienyt varas ei nähtävästi ole tajunnut muuttaa puhelimen asetuksia. Synkronoinnin vuoksi puhelimella otetut kuvat latautuvat omistajan tilille Dropbox-palveluun, jossa ne ovat puhelimen oikean omistajan nähtävillä.



Nainen julkaisi kuvan, jossa mahdollinen varas makaa sängyllä ilman paitaa.



"Haluaisin, että tapaatte tämän hienon henkilön. Henkilön, joka vei puhelimen mun taskusta. Henkilön, joka nyt ottaa sillä puhelimella itsestään kuvia", nainen kirjoittaa Facebookissa.